Informacinis pranešimas
Kviečiame pasinaudoti nemokama Asmeninio asistento paslauga Trakų rajono savivaldybės, Vilniaus rajono savivaldybės, Kauno miesto savivaldybės, Birštono savivaldybės ir Rietavo savivaldybės gyventojus, turinčius negalią.
[bookmark: _GoBack]Asmeninio asistento paslaugų tikslas – atsižvelgiant į individualius asmens poreikius, suteikti jam individualią pagalbą namuose ir viešojoje aplinkoje (palydint ir komunikuojant), kuri padėtų jam gyventi bendruomenėje ir integruotis į ją, neleistų izoliuoti jo nuo bendruomenės ir skatintų jo savarankiškumą, būtiną kasdieniame gyvenime.
Kas gali gauti asmeninio asistento paslaugą?

Teisę į asmeninio asistento paslaugas turi asmenys nuo 16 metų, kuriems Neįgaliųjų socialinės integracijos įstatymo nustatyta tvarka nustatytas neįgalumo lygis arba darbingumo lygis, visiškai arba vidutiniškai apribojantis jų veiklą, dalyvumą (orientuotis, judėti, dirbti, savarankiškai tvarkyti asmeninį ir socialinį gyvenimą), ir kuriems reikalinga kitų asmenų pagalba.

Kokias paslaugas teikia asmeninis asistentas*?
· pagalba namuose ir viešojoje aplinkoje, skatinant asmens savarankiškumą, būtiną kasdieniame gyvenime, ir (ar)
· individuali diskretiška pagalba, susijusi su asmens higiena (padėti rengtis, maudytis, naudotis tualetu ir kt.), ir (ar)
· palydėjimas į sveikatos priežiūros ar kitas valstybės ar savivaldybės institucijas, įstaigas, organizacijas, užimtumo įstaigas, darbą, laisvalaikio praleidimo vietą, ir (ar)
· pagalba asmens maitinimo procese (pamaitinimas, daiktų pakėlimas ir laikymas), ir (ar)
· individuali pagalba, adekvačiai reaguojant į aplinką ir siekiant užmegzti bei palaikyti socialinius santykius su ta aplinka (kalbėjimas, orientavimasis laike ir aplinkoje bei dienos režimo laikymasis, savivoka, disponavimas finansiniais ištekliais, vaistų vartojimas, socialinis bendravimas, poilsis ir laisvalaikis).

*Asmeninis asistentas neatlieka už asmenį buities ir namų ruošos darbų, nevykdo slaugytojo ar slaugytojo padėjėjo funkcijų, neteikia paslaugų, susijusiu su mokymo, sveikatos priežiūros procesu.

Daugiau informacijos apie galimybes pasinaudoti asmeninio asistento paslauga:

Trakų rajono savivaldybės gyventojams:
· Trakų rajono savivaldybės administracijos Socialinės paramos skyrius, Birutės g. 28, Trakai, kreiptis tel.: (8 528) 48268 arba el. p.: soc.parama@trakai.lt   
· VšĮ „Trakų neįgaliųjų užimtumo centras“, Vilniaus g. 15B, Trakai, kreiptis tel.: (8 528) 56250 arba el. p.: trakucentras@gmail.com 

Vilniaus rajono savivaldybės gyventojams:
· Vilniaus rajono socialinių paslaugų centras, Bažnyčios g. 21, Nemenčinės m. Vilniaus r. sav., kreiptis tel./ faks.: (85) 215 3447 arba el. p.: info@vrspc.lt 

Kauno miesto savivaldybės gyventojams:
· Psichologinės paramos ir konsultavimo centras, Laisvės al. 38c, Kaunas, kreiptis tel.: 8-673-22562 arba el.p.: info@ppkc.lt 
· Kauno miesto savivaldybės Socialinių paslaugų skyrius, Nemuno g. 29, Kaunas, kreiptis el. p.: socialiniu.paslaugu.skyrius@kaunas.lt 

Birštono savivaldybės gyventojams:
· Birštono savivaldybės administracijos Socialinės paramos skyrius, Jaunimo g. 2, Birštonas, kreiptis tel.: 8 319 62 019, 8 319 62 010 arba el. p.: parama@birstonas.lt 

Rietavo savivaldybės gyventojams:
· Rietavo savivaldybės socialinių reikalų ir civilinės metrikacijos skyrius, Laisvės a. 3, Rietavas, kreiptis tel.: (8 448) 73 208 arba el. p.: - parama@rietavas.lt 

Asmeninio asistento paslaugos organizuojamos ir teikiamos įgyvendinant projektą „Kompleksinės paslaugos šeimai“, finansuojamą Europos socialinio fondo lėšomis pagal 2014-2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu” įgyvendinimo priemonę Nr. 08.4.1-ESFA-V-416 „Kompleksinės paslaugos šeimai“.


